Krismas

Krismas nya pengerami ninting taun ti ngingatka pengada Jesus Kristus, ti diintu bala mayuh kena 25 Disember  nyadi pengerami pengarap enggau budaya ba bebilion iku mensia di serata dunya. Siti pengerami ti nyadi palan tengah taun liturgi dalam pengarap Kristian, iya nitihka musin Advent (ti berengkah empat hari Minggu sebedau nya) tauka Puasa Nativiti, lalu ngepunka musim Christmastide, ti nitihka sejarah di menua-menua Barat nyadi dua belas hari lalu manggai ba pun iya ba Malam Kedua Belas. Hari Krismas nyadi hari besai mensia mayuh ba mayuh bengkah menua, disambut nitihka pengarap ulih majoriti orang Kristian, pia mega ari sukut budaya ulih mayuh orang ukai Kristian, lalu nyadi sebagi ari musin hari besai ti ngelingi iya.

 Asal nama 

Leka jaku Krismas dalam jaku Iban datai ari leka jaku Inggeris Christmas ti nyadi pemandak ari  (mai reti Misa Kristus). Leka jaku nya dirikut  dalam taun 1038 lalu nyadi  dalam taun 1131.  ( genitif) nya datai ari jaku Gerika  (, 'Kristus'), salin ari leka jaku Hebrew  (, 'Messiah'), ti mai reti 'ti dipilih'; lalu leka jaku  ari leka jaku Latin , iya nya pengerami Ekaristi.

 Pengada Jesus 


Injil Luke enggau Matthew nerangka Jesus udah ada ba Betlehem ngagai Dara Maria. Dalam injil Luke, Josef enggau Maria belelang ari Nasaret ngagai Betlehem ngambika ulih dikira kena ngitung tubuh, lalu Jesus ada dia lalu diengkah ba pangka. Bala melikat madahka iya nyadi penyelamat ke semua mensia, lalu tiga iku pengibun bedus datai nyembah Iya. Dalam Injil Matthew, bebida enggau nya, tiga iku orang ke bepengelandik nitihka siku bintang ngagai Betlehem mai pemeri ngagai Jesus.

 Nota 

 Kereban sanding